|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:**  |  |
| Постановление на Министерския съвет за изменение и допълнение на Устройствения правилник на Министерството на транспорта и съобщенията | **Становище по ред:** |  |
| **Номер и дата:**  |  |
| **В отговор на №:**  | 03-00-492/06.11.2023 г. |
| **Институция:** | Министерство на транспорта и съобщенията |
| **Диспозитив:** |  |
| **Основание:** | Чл. 30б, ал. 3, т. 2, б. “а” | от Устройствения правилник на Министерския съвет и на неговата администрация |

|  |
| --- |
| Относно раздел 1 „Проблем/проблеми за решаване“:От така изготвената оценка на въздействието става ясно, че е възприет обобщен подход за разглеждането на няколко различни проблема. С оглед на представянето на проблемите по ясен и прецизен начин, препоръчваме всеки констатиран проблем да бъде самостоятелно разгледан в т. 1.1 – 1.3 (като Проблем  1, Проблем 2 и т.н.), включвайки данни, примери или други доказателства, които разбираемо да очертават мащаба му.Напомняме, че в този раздел не е необходимо да се описват какви са конкретните предложения за нормативни промени, а следва подробно да се представят проблемите, чието решение се търси.В допълнение на горното, предлагаме в раздела да се включи описание на актуалното състояние на организационната структура на Министерството на транспорта и съобщенията (дирекции, числен състав, ръководство, статут на служителите и др.), така че да се изяснят конкретните проблеми, свързани с разпределението на дейностите на общата и специализираната администрация и възложените им функции и задачи.Необходимо е да се посочат конкретните разпоредби в *Закона за пощенските услуги*, актове на правото на Европейския съюз, програми и проекти, свързани основно с финансиране на сектора и др., поради които се налагат промени в правилника.Относно раздел 2 „Цели”Предлагаме да се формулират измерими цели, съгласно насоките от [*Ръководството за извършване на предварителна оценка на въздействието*](https://strategy.bg/Publications/View.aspx?lang=bg-BG&categoryId=16&Id=297&y=&m=&d=) (стр. 22-24). Целите могат да бъдат свързани например с качеството и ефективността на работата на отделните звена, с подобряването на ефективността на процесите и др., които да водят и до решаването на съответния дефиниран проблем.Относно раздел 3 „Заинтересовани страни“:Предлагаме общата група на служителите в министерството и агенцията да се раздели на подгрупи (по структури, по степен на засягане от промените и/или по друг подходящ признак) и да се включи кратка информация относно ролята и ангажиментите на всяка от групите и/или на включените в нея субекти в разглежданите процеси. Относно раздел 4 „Варианти на действие“:В контекста на препоръките по раздел 1 за всеки поставен проблем трябва да се предложат варианти за действие, като във *Вариант 1 „Без действие“* се разглеждат действащите правни норми, а във *Вариант 2* се описват детайлно предлаганите структурни промени, посочват се групите заинтересовани страни и съответните компетентни органи, за които са предвидени ангажименти и се пояснява каква е готовността им за изпълнение на ангажиментите (ресурсна, кадрова, финансова и т.н.).Напомняме, че при промени в щатната численост, във функциите и организацията на дейността на конкретни структури следва изрично да се посочи и да се изясни извършен ли е функционален анализ на структурите, както и какъв е подходът, който ще бъде възприет при извършване на промените и обезпечаване на дейността на структурите, за да бъдат спазени и изискванията на Закона за администрацията, Закона за държавния служител, специалните закони и т.н. За целта могат да се използват насоките, дадени в т. V от настоящото становище.**Относно** раздел 5 „Сравняване на вариантите:”Разделът следва да съответства с препоръките по раздел 2. Насоки за законосъобразно структуриране на администрацията:1. При определяне на числеността е необходимо да бъдат съобразени разпоредбите на §16 от Закона за изменение и допълнение на Закона за администрацията (обн. ДВ, бр. 15 от 2012г.) и Механизма за извършване на компенсирани промени в рамките на числеността на персонала на администрацията на изпълнителната власт, одобрен с решението по т.3 от Протокол № 66 от заседанието на Съвета за административната реформа на 6 декември 2021 г.2. При структурирането на общата администрация да бъдат съобразени разпоредбите на чл. 7 от Закона за администрацията.3. При вътрешното структуриране да бъдат съобразени нормативите за численост, предвидено в Наредбата за прилагане на Класификатора на длъжностите в администрацията.4. Да бъде установено разпределението на работното време съгласно чл. 51 и чл. 52 от Закона за държавния служител.5. Да бъдат спазени указанията съгласно писмо № 02.04-231 от 14 юли 2023 г. на главния секретар на Министерския съвет до главните секретари на министерствата и др. |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.\*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **ДИРЕКТОР НА ДИРЕКЦИЯ** **„МОДЕРНИЗАЦИЯ НА АДМИНИСТРАЦИЯТА“ В****АДМИНИСТРАЦИЯТА НА МИНИСТЕРСКИЯ СЪВЕТ****ИСКРЕН ИВАНОВ** |